armvectores/hy_wikipedia_2023 huggingface dataset:
Մեծ Տիխայա (գետ)

Մեծ Տիխիյա (ռուս.՝ Большая Тихая), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Պեսչաննույու գետի ձախ ափով՝ 129 կմ հեռավորության վրա։ Գետի երկարությունը 45 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200312115100008085
Հիդրոլոգիական ուսումնասիրությունների կոդը - 115100808
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միրանդա դե Էբրո

Միրանդա դե Էբրո (իսպ.՝ Miranda de Ebro), մունիցիպալիտետ և քաղաք Իսպանիայում։ Մտնում է Բուրգոս պրովինցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Ռիբերա դել Դուերո շրջանում։ Նրա տարածքը գրավում է 101,33 կմ², իսկ բնակչությունը կազմում է 39038 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 80 կմ հեռավորության վրա։
Քաղաքի հովանավոր պաշտպանը համարվում է Ալտամիրայի Սուրբ-կույսը։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղում ==
պաշտոնական կայք
Նիկոլայ Թեյմուրազյան

Նիկոլայ Ալեքսանդրի Թեյմուրազյան (հունվարի 5 (17), 1884, Հիլիս (ԼՂՀ Ասկերանի շրջան) - հուլիսի 28, 1960, Երևան), հայ դիրիժոր, երաժիշտ-մանկավարժ։ ՀԽՍՀ արվեստի վաստակավոր գործիչ (1939)։


== Կենսագրություն ==
Նիկոլայ Թեյմուրազյանը ծնվել է ԼՂՀ Ասկերանի շրջանի Հիլիս գյուղում։ 1906 թվականին ավարտել է Թիֆլիսի երաժշտական ուսումնարանը (Ի. Գիջիանիի, Ն. ՆԻկոլաևի, Ի Պալիաշվիլու դասարան)։ 1907-1908 թվականներին Իգդիրում եկեղեցիներին կից ուսումնական հաստատություններում դասավանդել է երգեցողություն, 1909-1910 թվականներին՝ Մեղրիում, Շուշիում, Երևանում կազմակերպել և ղեկավարել է փողային նվագախմբեր 1921-1935 թվականներին Պիոներների տանը, 1943-1947 թվականներին՝ Պիոներների պալատում։ 1947-1953 թվականներին հիմնել և ղեկավարել է Հայաստանի Ազգային գրադարանի նոտային գրականության բաժինը։
Փողային նվագախմբի համար ներդաշնակել է հայկական ժողովրդական մեղեդիներ, գրել քայլերգեր, կազմել և հրատարակել մատենագրություններ.

«Քրիստափոր Կարա-Մուրզա», 1956
«Կոմիտաս», 1957
«Մակար Եկմալյան», 1959
«Տիգրան Չուխաջյան», 1964


== Ծանոթագրություններ ==
Յարովայա (քաղաքատիպ ավան, Ուկրաինա)

Յարովայա (ուկրաիներեն՝ Ярова), քաղաքատիպ ավան Ուկրաինայի Դոնեցկի մարզի Կրասնոլիմանի շրջանում։
2011 թվականի տվյալներով Յարովայա քաղաքատիպ ավանում բնակվում էր 2 079 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նիժնյայա Բուդակովկա (գյուղ, Լոխովիցայի շրջան)

Նիժնյայա Բուդակովկա (ուկրաիներեն՝ Нижня Будаківка), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1649 թվականին։
2001 թվականի տվյալներով Նիժնյայա Բուդակովկա գյուղում բնակվում էր 398 մարդ։ Բնակավայրը զբաղեցնում է 2418 կմ² տարածք։ Բնակչության խտությունը կազմում էր 164,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հիպնոս (դիցաբանություն)

Անվան այլ կիրառումների համար տե՛ս՝ Հիպնոս (այլ կիրառումներ)Հիպնոս (հին հունարեն՝ Ὕπνος - «քուն»), հին հունական դիցաբանությունում քնի անձնավորումը, Նիքսի և Էրեբոսի որդին։ Թանատոսի (Մահվան), մոյրաների (ըստ Հեսիոդոսի), Նեմեսիսի, Էրինիների, Քարոնի և Նիքսի մյուս զավակների եղբայրը։ Հիպնոսը հանգիստ է, խաղաղ։ Նրան ենթարկվում էին նույնիսկ աստվածները։ Պատկերվում էր որպես թևավոր պատանի. նրան պատկերել են նաև քնած տղայի տեսքով։ Հիպնոսի ատրիբուտներն են՝ կակաչի գլխիկը և ոչ մեծ եղջյուրը։
Ըստ Հեսիոդոսի՝ Հիպնոսն ապրում է աշխարհի եզրին և նրան երբեք չի նայում Արև-Հելիոսը։
Հոմերոսի մոտ նա ապրում էր Լեմնոս կղզում և հանդես էր գալիս որպես Զևսի սուրհանդակ։ Մինչ Հերան հետապնդում էր Հերակլեսին, Հիպնոսը քնեցնում է Զևսին։ Զևսի զայրույթից Հիպնոսին փրկում է մայրը՝ Նիքսը, որին Զևսը չէր համարձակվի վիրավորել։ Երկրորդ անգամ Հիպնոսը քնեցնում է Զևսին կրկին Հերայի խնդրանքով, որպեսզի հնարավորություն տա հույներին ճակատամարտում հաղթելու տրոյացիներին։ Որպես պարգև արած գործի համար՝ Հերան խոստանում է Հիպնոսին՝ կնության տալ քարիսներից ամենակրտսերին՝ Պասիփայային։
Օվիդիուսը իր «Կերպարանափոխություններում» նկարագրում է քարանձավ կիմերների երկրում, որտեղ բնակվում էր Հիպնոսը և որտեղ իշխում էր հավերժական մթնշաղը։ Այդտեղից էր հոսում մոռացության աղբյուրը և քարանձավում հիասքանչ մահճակալին քնած էր Հիպնոսը։
Աստվածության անունից է առաջացել «հիպնոս» բառը։


== Արվեստում ==
Հիպնոսին է նվիրված LXXXV օրփեոսյան հիմնը։

		
		
		


== Տես նաև ==
Հիպնոս


== Ծանոթագրություններ ==
(3981) Ստոդոլա

(3981) Ստոդոլա (անգլ.՝ Stodola), աստերոիդ աստերոիդների հիմնական գոտում։ Հայտնաբերվել է 1984 թվականի հունվարի 26-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 3,164819 ա. մ., առավելագույնը մոտենում է 2,6202 ա. մ. հեռավորության վրա և հեռանում 3,7094 ա. մ.։ Արեգակի շուրջ մեկ ամբողջական պտույտ է կատարում 2056,47 երկրային օրվա ընթացքում, իր ուղեծրով շարժվելով միջինում 0,175057 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3981) Ստոդոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 764


== Դեպքեր ==
IV օլիմպիական խաղեր, հաղթողը՝ Պոլիհարոս Մեսսենացի


== Ծնունդներ ==


== Մահեր ==
Արգիշտի Ա
Մուլք (այլ կիրառումներ)

Մուլք, կարող է վերաբերել՝

Մուլք (Երզնկայի գավառ) - գյուղ Արևմտյան Հայաստանում, Էրզրումի վիլայեթի Երզնկայի գավառում
Մուլք (Կամախի գավառ) - գյուղ Արևմտյան Հայաստանում, Էրզրումի վիլայեթի Կամախի գավառակում
Մուլք (Էրզրումի գավառ) - գյուղ Արևմտյան Հայաստանում, Էրզրումի վիլայեթի Էրզրումի գավառում
Մուլք (Սպերի գավառ) - գյուղ Արևմտյան Հայաստանում, Էրզրումի վիլայեթի Սպերի գավառակում
Մուլք - գյուղ Արևմտյան Հայաստանում, Վանի վիլայեթի Գյավաշի գավառում
Մուլք - գյուղ Արևմտյան Հայաստանում, Բիթլիսի վիլայեթի Խիզանի գավառակում
Մուլք - գյուղ Արևմտյան Հայաստանում, Վանի վիլայեթի Հայոց ձորի գավառում
Մուլք - հողային տիրույթի անվանում Մերձավոր և Միջին Արևելքի երկրներում, Անդրկովկասում արաբական տիրապետության ժամանակաշրջանում
Պատանեկության կղզի

«Պատանեկության կղզի» (ռուս.՝ «Остров юности»), 1976 թվականի խորհրդային ֆիլմ, որը նկարահանել է ռեժիսոր Բորիս Շիլենկոն։


== Սյուժե ==
Գյուղական դպրոցի իններորդ դասարանցիները որոշել են կազմակերպել իրենց պատանեկան կոլտնտեսությունը, ինքնուրույն մշակել ու բերքահավաք անել։ Դպրոցի տնօրենն աջակցում է երեխաներին, և չնայած նրանց պատանեկան թիմում առկա դժվարին հարաբերություններին, նրանք կարողանում են իրականացնել իրենց ծրագիրը՝ հավատալով իրենց ուժերին։


== Դերերում ==
Վլադիմիր Անդրեև – Սաշկո
Օլյա Դեմշևսկայա – Մարինա
Վիտալի Լոբզին – Ռոմկա
Սերգեյ Մասլոբոյշչիկով – Բորիս
Թամարա Սինիցկայա – Կատյա
Նիկոլայ Սկորոբոգատով – Պյոտր Միտրոֆանովիչ
Ալեքսանդր Մովչան – Միխայիլ Անտոնովիչ
Բորիս Նովիկով – Ստեպան պապ
Յուրի Բոնդարենկո – Կոլկա
Ալեքսեյ Ռուդենկո – Կոտկա
Իրինա Շչերբինինա – Զոյա
Լյուդմիլա Ալֆիմովա – կոլտնտեսական
Վլադիմիր Վոլկով – կոլտնտեսական
Վիկտոր Պոլիշչուկ – կոլտնտեսական
Ալեքսանդր Միլյուտին – վարորդ
Գալինա Դոլգոզվյագա – Ռոմայի մայրը
Լյուդմիլա Սոսյուրա – մորաքույր Կլավա
Վասիլի Ֆուշչիչ – Վասիլի Վասիլևիչ
Զոյա Վասիլկովա – էպիզոդ


== Քննադատություն ==
«Новини кіноекрана» ամսագիրը (1978) ֆիլմը դասել է անհաջող ֆիլմերի շարքում, որոնք «զուրկ են բարձր մտքերից, կրքերի և զգացմունքների պայքարից»,  «Вітчизна» (1978) ամսագիրը գրել է. 


== Ծանոթագրություններ ==


== Գրականություն ==
Остров юности // Советские художественные фильмы: 1976—1977. — М.: Нива России, 1995. — стр. 87
Остров юности // Мастерство в фильме: сборник статей об украинском кино в 1976—1980 гг. — Киев: Мыстецтво, 1982. — 245 с. — стр. 221
Վարազ Պալունի

Վարազ Պալունի (6-րդ դար - 7-րդ դար), հայ իշխան Հայկական մարզպանությունում, Գայլ Վահան Մամիկոնյանի գործակիցը, Պալունիների նախարարական տոհմից։


== Կենսագրություն ==
621 թվականին,


== Ծանոթագրություններ ==
(8468) Ռոնդաստրուդ

(8468) Ռոնդաստրուդ (անգլ.՝ Rhondastroud), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,189861 ա. մ., առավելագույնը մոտենում է 2,615 ա. մ. հեռավորության վրա և հեռանում 3,7647 ա. մ.։ Արեգակի շուրջ մեկ ամբողջական պտույտ է կատարում 2080,92 երկրային օրվա ընթացքում, իր ուղեծրով շարժվելով միջինում 0,173 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8468) Ռոնդաստրուդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռաջնատհ Սինգհ

Ռաջնատհ Սինգհ (հինդի՝ राजनाथ सिंह, հուլիսի 10, 1951(1951-07-10), Chandauli district, Varanasi division, Ուտար Պրադեշ, Հնդկաստան), հնդիկ քաղաքական և պետական գործիչ, 2014 թվականից մինչև 2019 թվականը Հնդկաստանի արտաքին գործերի նախարար։ 2004 թվականից Բհարատիա ջանատա փարթի կուսակցության նախարար։ 2019 թվականի մայիսի 31-ից զբաղեցնում է Հնդկաստանի պաշտպանության նախարարի պաշտոնը։


== Կենսագրություն ==
Ռաջնատհ Սինգհը ծնվել է 1951 թվականի հունիսի 10-ին Բհաբաուրա գյուղում (Չանդուլի շրջան, Ուտար Պրադեշ նահանգ)՝ ռաջպուտի ունևոր ընտանիքում։ Սկզբնական կրթությունը ստացել է հայերի գյուղում, որից հետո ուսումը շարունակել է Գորակհպուրի համալսարանում՝ ուսումնասիրելով ֆիզիկա։
13 տարեկան հասակում Ռաջնատհ Սինգհը դարձել է հինդուիստական ազգայնական Ռաշտրիա Սվայամսևակ Սանգհ կազմակերպության անդամ, որի հետ կապված է եղել նրա հետագա քաղաքական կարիերան։ 1974 թվականին Ռաջնատհը դառնում է Միրզապուրում Ռաշտրիա Սվայամսևակ Սանգհի հետ կապված Բհարատիա Ջանա Սանգհի բաժանմունքի առաջնորդ, իսկ 1977 թվականին ընտրվել է Ուտար Պրադեշ նահանգի օրենսդրական ասամբլեա։
1984 թվականին գլխավորում է Բհարատիա Ջանա Սանգհի վերակազմավորված Բհարատիա ջանատա փարթիի երիտասարդական թևը, իսկ 1991 թվականին Բհարատիա ջանատա փարթիի կողմից ձևավորված Ուտար Պրադեշի շրջանային կառավարությունում զբաղեցնում է կրթության նախարարի պաշտոնը։ 1997 թվականին հայերի նահանգում գլխավոր է Բհարատիա ջանատա փարթիի բաժանմունքը, իսկ 2000 թվականից մինչև 2002 թվականը՝ գլխավորում է շրջանային կառավարությունը։
2003 թվականին Ռաջնատհ Սինգհը Ատալ Բիհարի Վաջպայիի կենտրոնական կառավարությունում դառնում գյուղատնտեսության նախարար։ 2004 թվականին Բհարատիա ջանատա փարթիի և Վաջպայիի կառավարությունից հեռանալուց հետո, Լալ Կրիշնա Ադվանին՝ կուսակցության բազմամյա առաջնորդը, թոշակի է անցնում, և այդ պաշտոնում ընտրվում է Ռաջնատհը։ Այդ պաշտոնում նրա թեկնածությունն աջակցում էր նաև Ռաշտրիա Սվայամսևակ Սանգհը։ Կուսակցության առաջնորդի պաշտոնը զբաղեցնում է մինչ օրս։
2014 թվականին Ռաջնատհ Սինգհը Լաքհնաու քաղաքից ընտրվել է Հնդկաստանի խորհրդարանի ստորին պալատ՝ Լոկ սաբհա և հաղթած Բհարատիա ջանատա փարթիի կազմավորված կառավարությունում զբաղեցրել արտաքին գործերի նախարարի պաշտոնը։ 2019 թվականի մայիսի 31-ից զբաղեցնում է Հնդկաստանի պաշտպանության նախարարի պաշտոնը։


== Ծանոթագրություններ ==


== Արտաքին հղումներ ==
Biography Profile at Lok Sabha, Parliament of India
Official website (personal)
Կնել

Կնել, ֆրանսիական խոհանոցի ուտեստ։


== Պատրաստման եղանակ ==
Պատրաստվում է աղացած ձկից, սերուցքից և ձվից, ունի կլորավուն տեսք, հնարավոր է նաև ձվաձև կամ ավելի երկարավուն, որն էլ հենց ավանդական ֆրանսիական ձևն է։ Կնելը կարելի է պատրաստել նաև աղացած մսից։
Ի տարբերություն աղացած մսից պատրաստված այլ ուտեստների՝ կնելի խճողակը կիսաջրիկ պետք է լինի, որպեսզի հնարավոր լինի գդալների միջոցով կլորացնել։
Կնելը պատրաստվում է ոչ յուղոտ մսից կամ ձկից, խճողակը պետք է լինի կծու, որն էլ կնելի առանձնահատկություններից է։ Կնելը ավելի ճիշտ է եփել գոլորշու վրա, քան տապակել։


== Գրականություն ==
Рыбные и мясные кнели. // Е. Молоховец. Подарок молодым хозяйкам. Litres, 2013. С. 85.
Օբուխովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՕբուխովոՕբուխովո (ռուս.՝ Обухово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լենվիք

Լենվիք (նորվ.՝ Lenvik), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Ֆիննսնես քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 892.51 կմ² տարածք։


== Լենվիքի զինանշանը ==
Լենվիք կոմունայի զինանշանը իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված են դեղին գույնի երեք բամբուկ։ Վերջիններս խորհրդանշում են կոմունայում իրար կողքի բնակվող երեք ժողովուրդներին՝ նորվեգացիներ, քվեններ և սաամներ։


== Բնակչություն ==
Համաձայն 2007 թվականի մարդահամարի տվյալների՝ Լենվիք կոմունայում բնակվում է 11160 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա։ Վերջին տարիներին փոքր-ինչ աճ է գրանցվում։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: (նորվեգերեն)


== Ծանոթագրություններ ==
352

352 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 352 թվականն է, 
IV դարի 52-րդ տարին։


== Դեպքեր ==


== Ծնունդներ ==


== Մահեր ==
Ռիգել (Կայզերշտուլ)

Անվան այլ կիրառումների համար տե՛ս՝ Ռիգել (այլ կիրառումներ)Ռիգել (Կայզերշտուլ) (գերմ.՝ Riegel am Kaiserstuhl), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Էմենդինգենի կազմի մեջ։ Բնակչությունը կազմում է 3645 մարդ (ըստ 2010 թվականի դեկտեմբերի 31-ի)։ Տարածքը կազմում է 18,34 կմ²։ Պաշտոնական կոդ՝ 08 3 16 037։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Պաշտոնական էջ
Սեն Պիեռ լե Ֆրանկվիլ

Սեն Պիեռ լե Ֆրանկվիլ  (ֆր.՝ Saint-Pierre-Aigle), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մառլ կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02688:


== Բնակչություն ==
2010 թվականի տվյալներով՝ համայնքի բնակչությունը կազմում է 395 մարդ։


== Տնտեսություն ==
2010 թվականին համայնքի 31 աշխատունակ (15-64 տարեկան) բնակիչներից 21-ը տնտեսապես ակտիվ էին, 10-ը՝ ոչ ակտիվ (ակտիվության ցուցանիշը կազմել է 67,7%, 1999 թվականին եղել է 57,6%)։ 21 տնտեսապես ակտիվ բնակիչներից աշխատում էին 19-ը (10 տղամարդ և 9 կին), գործազուրկ էին 2 մարդ (1 տղամարդ և 1 կին)։ 10 տնտեսապես ոչ ակտիվ բնակիչներից 2 ը եղել են աշակերտներ կամ ուսանողներ, 4-ը՝ թոշակառուներ, 4-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Սեն Պիեռ Էգլ (ֆր.)
Հարութ Ֆազլյան

Հարութ Պերճի Ֆազլյան (հունիսի 29, 1962(1962-06-29), Բեյրութ, Լիբանան), հայ դիրիժոր։


== Կենսագրություն ==
1976 թվականին ընտանիքի հետ տեղափոխվել է Մոնրեալ։ Ավարտել է Երևանի Ռոմանոս Մելիքյանի անվան երաժշտական ուսումնարանի խմբավարական (1978) և Երևանի պետական կոնսերվատորիայի դիրիժորական (1990) բաժինները։ Վերադառնալով Մոնրեալ՝ զբաղվել է համերգային գործունեությամբ։ Մասնակցել է դիրիժորների միջազգային մրցույթին Չեխոսլովակիայում (1-ին մրցանակ, 1992 թվական)։
1997 թվականին վերադարձել է Լիբանան, հիմնադրել առաջին սիմֆոնիկ նվագախումբը։
1999 թվականից՝ Լիբանանի ֆիլհարմոնիկ նվագախմբի դիրիժոր, ապա՝ գլխավոր դիրիժոր։ Կասլիկի Սուրբ Հոգի և Հայկազյան (երաժշտական բաժնի հիմնադիրը, 2004 թվական) համալսարանների երաժշտության պրոֆեսոր։
2006 թվականին Ֆրանկոֆոն երկրների միջազգային կոմիտեի պատվերով երաժշտություն է գրել Նադիա Թուենիի բանաստեղծությունների հիման վրա։
2007 թվականին (լիբանանցի բանաստեղծ Անրի Զուղեյպի գործակցությամբ) արաբերեն է թարգմանել Վոլֆգանգ Ամադեուս Մոցարտի «Բաստիեն և Բաստիենա» օպերայի լիբրետտոն և ղեկավարել համաշխարհային պրեմիերան՝ Լիբանանի ազգային սիմֆոնիկ նվագախմբի կատարմամբ։
2010 թվականին Մարոկկոյի «Ասիլլա Արթ» արվեստի փառատոնին ներկայացրել է Նիկոլայ Ռիմսկի-Կորսակովի «Շեհերեզադե» սիմֆոնիկ սյուիտը՝ իր մեկնաբանությամբ եվրոպական դասական գործիքների հետ նվագախմբում ներառել է նաև մերձավորարևելյան ավանդական գործիքներ՝ ստանալով նոր գույներ ու հնչյուններ։
2011 թվականին Բաալբեկի միջազգային փառատոնին մասնակցել է «Սալահէտտինի օրերը» (առաջին անգամ Լիբանանում երաժշտական պիեսը ներկայացվել է 
նվագախմբի մասնակցությամբ), 2012 թվականին Beiteddine-ի արվեստի փառատոնին՝ «Քարաքալլա» պարային թատրոնի հետ՝ «Once Upon a Time» պարը, 2015 թվականին՝ «For You Baalbeck» ներկայացումներով։
2014 թվականին Բիբլոսի միջազգային փառատոնին ներկայացրել է Մարսել Խալիֆէի համերգը՝ Լիբանանի ֆիլհարմոնիկ նվագախմբի հետ։
Համագործակցում է լիբանանցի նշանավոր երգչուհիներ Ջուլիա Բուտրոսի (2000 թվականից) և Ֆեյրուզի (2010 թվականից) հետ։
Ֆրանսիայի Մշակույթի նախարարության արվեստի և գրականության ասպետի շքանշան (2015)։
Միխայիլ Դերժավին

Միխայիլ Ստեպանովիչ Դերժավին (ռուս.՝ Михаи́л Степа́нович Держа́вин, ի ծնե ազգանունը՝ Զախարով, հուլիսի 12 (25), 1903, Ակսինինո (գյուղ, Ստուպինսկի շրջան), Ստուպինսկի շրջան, Մոսկվայի մարզ - հուլիսի 30, 1951(1951-07-30), Մոսկվա, ԽՍՀՄ), խորհրդային և ռուսական թատրոնի ու կինոյի դերասան։ ՌԽՖՍՀ ժողովրդական արտիստ (1946)։ Ստալինյան 1-ին աստիճանի մրցանակ (1946)։


== Կենսագրություն ==

Միխայիլ Դերժավինը ծնվել է 1903 թվականի հուլիսի 25-ին Ակսինինո գյուղում (ներկայումս՝ Մոսկվայի մարզի Ստուպինսկի շրջանում)։ 
1918 թվականին սովորել է Մոսխորհի վարչական բաժնում՝ զինագործի մոտ։ 1920-1925 թվականներին եղել է Մոսկվայի «Մետալոլամպ» գործարանի հաշվառուն։
1924 թվականին ընդունվել է Ե. Վախթանգովի անվան ստուդիա։ 1928 թվականից՝ Ե. Վախթանգովի անվան թատրոնի դերասան։
Առաջին անգամ կինոյում նկարահանվել է 1931 թվականին. ոչ մեծ դերով հանդես է եկել «Մեխանիկական դավաճան» ֆիլմում։ «Մեծ բեկում» ֆիլմում կատարել է գլխավոր՝ գեներալ Մուրավյովի դերը, որի համար նախատիպ է հանդիսացել Գեորգի Ժուկովը։
Միխայիլ Դերժավինը մահացել է 1951 թվականի հուլիսի 30-ին՝ 49 տարեկան հասակում՝ արձակուրդի ժամանակ, Շիշկին Լես գյուղից ոչ հեռու վարձակալած ամառանոցում։ Թաղված է Մոսկվայի Նովոդևիչյան գերեզմանատանը (հողակտոր №2)։


== Ընտանիք ==
Կինը՝ Իրաիդա Դերժավինան է (1916-2000)։ Որդին՝ ՌԽՖՍՀ ժողովրդական արտիստ, դերասան Միխայիլ Դերժավինն է (1936-2018)։ Թոռը՝ Մարիա Բուդյոննայան է (ծնվ՝. 1963 թ.)։
Դուստրը՝ Տատյանա Միխայլովնա (1941-2014)։ Թոռը՝ Միխայիլ Վլադիմիրով։
Դուստրը՝ Աննա Դերժավինա։


== Մրցանակներ և պարգևներ ==
Ստալինյան 1-ին աստիճանի մրցանակ (1946)՝ «Մեծ բեկում» ֆիլմում գեներալ Մուրավյովի դերակատարման համար
ՌԽՖՍՀ վաստակավոր արտիստ (նոյեմբերի 4, 1942)
ՌԽՖՍՀ ժողովրդական արտիստ (դեկտեմբերի 16, 1946)
Լենինի շքանշան (դեկտեմբերի 16, 1946)
Մեդալ «Մոսկվայի պաշտպանության համար» (1944)
Մեդալ «1941-1945 թվականների Հայրենական մեծ պատերազմի ժամանակ անձնվեր աշխատանքի համար» (փետրվարի 18, 1946)


== Դերերը թատրոնում ==


== Ֆիլմագրություն ==


== Ծանոթագրություններ ==


== Արտաքին հղումներ ==
Михаил Степанович Державин
Михаил Степанович Державин
Державин Михаил Степанович — Киносозвездие
Աֆրիկայի ազգերի գավաթ 1957 (թիմերի կազմեր)

Անվան այլ կիրառումների համար տե՛ս՝ Աֆրիկայի ազգերի գավաթ 1957 (այլ կիրառումներ)Աֆրիկայի ազգերի գավաթի 1957 թ. խաղարկությանը մասնակցեցին երեք ազգային հավաքականներ։


== Թիմեր ==


=== Եգիպտոս ===


=== Եթովպիա ===


=== Սուդան ===


== Նայիր նաև ==
Աֆրիկայի ազգերի գավաթ 1957
Ինջեսու (այլ կիրառումներ)

Ինջեսու, կարող է վերաբերել՝

Ինջեսու - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Ինջեսու - գյուղ Արևմտյան Հայաստանում, Սեբաստիայի վիլայեթի Ամասիայի գավառում
Բերդաշեն (այլ կիրառումներ)

Բերդաշեն անունը կարող է վերաբերել

Բերդաշեն՝ գյուղ Հայաստանի Հանրապետության Շիրակի մարզում,
Բերդաշեն՝ գյուղ Արցախի Հանրապետության Մարտունու շրջանում։
Ալ-Ռակկայի գավառ

Ալ-Ռակկայի գավառ (արաբ․՝ منطقة الرقة‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Ալ-Ռակկայի մարզի 3 գավառներից մեկը։
Վարչական կենտրոնն է Ալ-Ռակկա քաղաքը։ 2004 թվականի մարդահամարի տվյալներով գավառը ունի 506 306 բնակչություն։
Ալ-Ռակկայի գավառը բաղկացած է 4 շրջաններից՝

Ալ-Ռակկայի շրջան (արաբ․՝ ناحية الرقّة‎‎), կենտրոն՝ Ալ-Ռակկա, բնակչություն 338,773
Ալ-Սաբխայի շրջան (արաբ․՝ ناحية السبخة‎‎), կենտրոն՝ Ալ-Սաբխա, բնակչություն 18,106
Ալ-Քարամայի շրջան (արաբ․՝ ناحية الكرامة‎‎), կենտրոն՝ Ալ-Քարամա, բնակչություն 74,429
Մաադանի շրջան (արաբ․՝ ناحية معدان‎‎), կենտրոն՝ Մաադան, բնակչություն 42,652


== Ծանոթագրություններ ==
Ily (I Love You Baby)

«Ily (I Love You Baby)» (ոճավորված՝ «ily (i love you baby)»), ամերիկացի պրոդյուսեր Surf Mesa-ի (իսկական անունը՝ Փաուել Ագիրե) երգը  երգչուհի  Emilee-ի մասնակցությամբ։ Թողարկվել է 2019 թվականի նոյեմբերի 26-ին։ 2020 թվականի փետրվարին Astralwerks և Universal լեյբլներում վերաթողարկվելուց հետո երգն սկսել է ճանաչման արժանանալ այդ թվում նաև երկչպագուների կողմից  TikTok ցանցում ձայնագրված հոլովակի  և դիջեյ ARTY-ի նոր պաշտոնական ռեմիքսի շնորհիվ, որը թողարկվել է 2020 թվականի մայիսի 4-ին։ Սինգլն զգաղեցրել է Hot Dance/Electronic Songs պարային հիթ-շքերթի հինգերորդ հորիզոնականը (2 000 թվային ներբեռնում և  6,2 սթրիմինգ) և ընդգրկվել աշխարհի բազմաթիվ երկրների հիթ-շքերթների լավագույն տասնյակներում, այդ թվում՝ Ավստրալիայում, Բելգիայում, Չեխիայում, Դանիայում, Էստոնիայում, Ֆրանսիայում, Լիտվայում, Նոր Զելանդիայում, Նորվեգիայում և Սլովակիայում։
Երգը ներառում է սեմփլներ 1967 թվականի «Can’t Take My Eyes Off You» երգից Ֆրենկի Վալլիի և The Four Seasons խմբի կատարմամբ։


== Պատմություն ==
Սկզբնական տարբերակում երգն ունեցել է  «Ily» վերնագիրը, սակայն հետո վերանվանվել է «Ily (I Love You Baby)», որպեսզի հեշտ լինի այն գտնել համացանցում։ Idolator առցանց հրատարակությունից Մայք Վասսը այն անվանել է «իդեալական սաունդթրեք ցանկացած երջանիկ պահի համար»։ Hits Daily Double հրատարակությունում այն կոչվել է «տաքացնող ակումբային հիթ»։
Երգը ներառում է սեմփլ կես դար առաջ թողարկված «Can’t Take My Eyes Off You» երգից, որը կատարել են Ֆրենկի Վելլին ու The Four Seasons խումբը, և որը  1967 թվականի հուլիսին զբաղեցրել է երկրորդ հորիզոնականն ամերիկյան Billboard Hot 100 հիթ-շքերթում։ Երգի առանձին տարբերակներ ձայնագրել են բազմաթիվ երաժիշտներ, այդ թվում՝ The Lettermen (նրա մեդլին «Goin' Out of My Head»-ի հետ հասել է Hot 100 յոթերորդ հորիզոնականին 1968 թվականին), Pet Shop Boys-ի մեշափը U2 խմբի և նրա «Where the Streets Have No Name» երգի հետ (զբաղեցրել է չորրորդ հորիզոնականը Dance Club Songs հիթ-շքերթում, 1991), Lauryn Hill (№ 2, Rhythmic Songs, № 8, Adult R&B Songs, № 10, R&B/Hip-Hop Airplay, 1998)։ 1967 թվականի բնօրինակ տարբերակների հեղինակները  (Bob Crewe և Bob Gaudio) 2020 թվականին նշվել են որպես հեղինակներ Surf Mesa-ի (իրական անունը՝ Powell Aguirre) հետ միասին։


== Հիթ-շքերթ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «Ily (I Love You Baby)»
Մեղվապահության թանգարան

Մեղվապահության թանգարան (լեհ.՝ Muzeum Pszczelarstwa ), ամբողջական անունը` Ռիշարդ Կոստեցկու անվան մեղվապահության թանգարան (լեհ.՝ Muzeum Pszczelarstwa im. prof. Ryszarda Kosteckiego), թանգարան է բաց երկնքի տակ, որը գտնվում է Լեհաստանում, Մեծ լեհական վոևոդության Սվաժենձ քաղաքում։ Թանգարանը Շրենյավա գյուղում գտնվող Գյուղատնտեսության և սննդի արտադրության ազգային թանգարանի մասնաճյուղն է։ Թանգարանը գտնվում է Սվաժենձի արևմտյան մասում, Պոզնանսկայա 35 հասցեում, համար 92 ճանապարհի և համար 3 երկաթուղային ճանապարհի միջև։ Թանգարանը ներկայացնում է ցուցանմուշներ կապված մեղվապահության, փչակային մեղվապահության և շերամապահության պատմության հետ։ Թանգարանը այգու և վերականգնված առանձնատան հետ համարվում է Մեծ լեհական վոևոդության մշակութային հուշարձան։


== Պատմություն ==
Թանգարանը հիմնադրվել է 1963 թվականին, Պետական անասնաբուժական ինստիտուտի մեղուների հիվանդությունների ֆակուլտետի կողմից, Երկրորդ համաշխարհային պատերազմի ժամանակ ավերված առանձնատանը, որը գտնվում էր Նովա Վես քաղաքային շրջանի տարածքի զբոսայգում։ Թանգարանի հիմնադրման մեջ կարևոր դեր է ունեցել պրոֆեսոր Ռիշարդ Կոստեցկին։ Թանգարանի ստեղծմանը մասնակցել են Մեղուների հիվանդությունների բաժնի ֆակուլտետի ղեկավար Ստանիսլավ Կիրկորովը և պրոֆեսոր Մարիան Էլինսկին։
1966 թվականի հունվարին թանգարանը մտել է Շրենյավայի Գյուղատնտեսության և սննդի արդյունաբերության ազգային թանգարանի կազմի մեջ։ 2002 թվականին թանգարանն անվանակոչվել է Ռիշարդ Կոստեցկու անունով։
1987 թվականի մարտի 30-ին թանգարանի շենքը, վերանորոգված առանձնատունը և զբոսայգին ընդգրկվել են Մեծ լեհական վոևոդության հուշարձանների ռեեստրի կազմի մեջ։


== Թանգարանի գործունեություն ==
Թանգարանի տարածքում ներկայացվել է 230 օրինակ փեթակների հավաքածու, որոնք ցուցադրում են մեղապահության պատմությունը Լեհաստանում։ Ցուցաանմուշների մեջ առանձնացվում են հատուկ ձևավորված և տարբեր նյութերից պատրաստված փեթակներ, որոնք իրենցից ներկայացնում են ժողովրդական արվեստ։ Ամենահին փեթակը թվագրվում է 1474 թվականին։ Որոշ փեթակներում ապրում են մեղուներ։  
1999 թվականին թանգարանի շենքում բացվել է ցուցահանդես, որը ներկայացրել է ցուցանմուշներ միջատների օգտակարության մասին, մեղվապահության և շերամապահության առարկաներ։ Դրանից հետո շենքի տարածքում տնկվել են մեղրատու բույսեր։


== Պատկերասրահ ==

		
		


== Ծանոթագրություններ ==


== Գրականություն ==
Muzea Wielkopolski. Poznań: Kwartet, 2004, s. 217—218. ISBN 83-917016-5-4.
Marian Jeliński. Skansen pszczelarski w Swarzędzu. «Acta Scansenologica». T. 1, s. 244—246, 1980. Sanok: KAW na zlecenie Muzeum Budownictwa Ludowego w Sanoku.
Województwa wielkopolskie i lubuskie. Warszawa: Demart, 2009, s. 85, seria: Polska niezwykła. ISBN 978-83-7427-475-3.


== Արտաքին հղումներ ==
Թանգարանի պաշտոնական կայքը (լեհ.)
Պենկինո

Պենկինո (ուկրաիներեն՝ Пенькине), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Պենկինո գյուղում բնակվում էր 112 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օրթաքենդ (Բայազետի գավառ)

Անվան այլ կիրառումների համար տե՛ս՝ Օրթաքենդ (այլ կիրառումներ)Օրթաքենդ, գյուղակ Արևմտյան Հայաստանում, Էրզրումի վիլայեթի Բայազետի գավառակում: Գտնվում էր Բայազետ քաղաքից 10 կմ հարավ, Մակու տանող ճանապարհի աջ կողմում:


== Պատմություն ==
Նախկինում գյուղը մտել է Մեծ Հայքի Այրարատ աշխարհի Կոգովիտ գավառի կազմի մեջ:


== Բնակչություն ==
Ժամանակին եղել է հայաբնակ գյուղ: 1878 թվականին ուներ 7 տուն` 37 քուրդ բնակչով:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Իլգար Մամեդով

Իլգար Մամեդով (ադրբ.՝  İlqar Məmmədov, հունիսի 14, 1970(1970-06-14), Բաքու, Ադրբեջանական ԽՍՀ, ԽՍՀՄ), ադրբեջանցի ընդդիմադիր քաղաքական գործիչ, նախկին քաղբանտարկյալ, Հանրապետական այլընտրանք կուսակցության առաջնորդ։
2013 թվականին Մամեդովը համարվել է երկրի նախագահի հավանական թեկնածուներից մեկը, սակայն նույն տարվա փետրվարին ձերբակալվել է։ Շատ վերլուծաբաններ նշում են, որ Մամեդովը ձերբակալության պատճառը քաղաքական ենթատեսք ուներ։
2014 թվականի մարտին Մամեդովը դատապարտվել է 7 տարվա ազատազրկման։ Ներկայումս նա գտնվում է անազատության մեջ, չնայած միջազգային հանրության՝ Մամեդովը ազատմանն ուղղված կոչերին։ Մամեդովի ձերբակալությունը դատապարտվել է նաև Մարդու իրավունքների եվրոպական դատարանի կողմից։


== Կրթություն և մասնագիտական գործունեություն ==
1993 թվականին Իլգար Մամեդովը ստացել է քաղաքագիտության բակալավրի աստիճան Լոմոնոսովի անվան Մոսկվայի պետական համալսարանում, իսկ 1997 թվականին քաղաքական տնտեսության մասնագետի մագիստրոսի աստիճան Կենտրոնական եվրոպական համալսարանում։ Մամեդովը աշխատել է ազգային և միջազգային մի շարք կազմակերպությունների համար, ներառյալ Միջազգային ճգնաժամային խմբում։ Գլխավորել է Բաքվի Եվրոպայի Խորհրդի քաղաքագիտության դպրոցի տնօրենի պաշտոնը։


== Քաղաքական կարիերա ==
Մամեդովի քաղաքական կարիերայի սկզբնական մասը կապված է եղել «Հանրապետության այլընտրանքային շարժման» հետ, որտեղ 1998- 2003 թվականներին զբաղեցրել է կուսակցության փոխնախագահի պաշտոնը։ Կուսակցությունը աջ կենտրոնամետ է՝ Դեմոկրատական միջազգային միության անդամ, որին անդամակցում են նաև Գերմանիայի քրիստոնյա-դեմոկրատական կուսակցությունը, Ֆրանսիայի Ժողովրդական շարժման միությունը, Մեծ Բրիտանիայի պահպանողական կուսակցությունը և այլն։ Նա թողել է կուսակցությունը 2003 թվականին՝ քաղաքական տարաձայնությունների պատճառով։
Մամեդովին արգելել են ելույթ ունենալ հեռուստատեսությամբ և ռադիոյով՝ 2009 թվականին մարտի 19-ին կատարած ելույթի համար, որը հեռարձակվել է ադրբեջանական ANS TV-ով։ Նա բողոքարկել է այդ որոշումը՝ մեղադրելով Ալիևին ցմահ կառավարման ցանկությունների մեջ։


== Տես նաև ==
Հանրապետական այլընտրանք


== Ծանոթագրություններ ==
Կոստոլոմ (ֆիլմ)

«Կոստոլոմ» (անգլ.՝ Mean Machine), կատակերգական դրամա սպորտի մասին, նկարահանված Բերրի Սկոլնիկի կողմից։ Ֆիլմը նկարահանվել է ամերիկյան գրող և սցենարիստ Տրեյսի Կինեն Վիննայի «The Longest Yard» համանուն գրքի սցենարով։


== Սյուժե ==
Դեննի Միանը, ով եղել է Անգլիայի ֆուտբոլի հավաքականի նախկին խաղացողը, ֆուտբոլից հեռացել է կապված կասկածային պայմանագրային հանդիպումների հետ։ Դեննին անհավասարակշիռ վիճակում վարելու և ոստիկանների հետ կռվելու համար հայտնվում է բանտում։ Որից հետո, երբ վերակացուները իր ընկերոջը ծանր հարված են հասցնում, Դենը որոշում է բանտարկյալներից ստեղծել ֆուտբոլային թիմ և նրանցից էլ ֆուտբոլային վրեժ լուծել։ Նրա մոտ ամեն ինչ հաջողվում է, բայց բանտի տերը, ով ամբողջովին խրվել էր խաղադրույքների մեջ, խոշոր գումարներ է դնում հօգուտ վերակացուների, որ նրանք կհաղթեն այդ խաղում և դրանից հետո էլ սպառնում է Միանին, որ եթե նա հաղթի, ապա շատ երկար ժամանակ դեռ կանցկացնի բանտում։ Դենին կանգնում է դժվարին ընտրության առջև...


== Դերերում ==


== Հետաքրքիր փաստեր ==
Վիննի Ջոնս, ֆիլմի գլխավոր դերի դերակատարը, երիտասարդ տարիքում եղել է ֆուտբոլիստ և խաղացել է անգլիական Պրեմիեր լիգայում, հաղթել է Անգլիայի գավաթը, Ուելսի հավաքականում անցկացրել է 9 խաղ։


== Ծանոթագրություններ ==


== Արտաքին հղումներ ==
«Կոստոլոմը»(անգլ.) ֆիլմը Internet Movie Database կայքում
Միկուլիչի (գյուղ, Շումյաչինսկի շրջան)

Անվան այլ կիրառումների համար տե՛ս՝ Միկուլիչի (այլ կիրառումներ)Միկուլիչի (ռուս.՝ Микуличи), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիգիզմունդ I

Սիգի և Մուեդ I (լատ.՝ Sigismundus, գերմ.՝ Siegmund, փետրվարի 15, 1368, Free Imperial City of Nuremberg, Franconian Circle, Սրբազան Հռոմեական կայսրություն - դեկտեմբերի 9, 1437, Զնոյմո), «Հռոմեական սրբազան կայսրության» կայսր 1410-1437 թվականներին, Հունգարիայի թագավոր (Ժիգմոնդ) 1387-1437 թվականներին, Չեխիայի թագավոր 1419-1421 թվականներին և 1436-1437 թվականներին։ Լյուքսեմբուրգների դինաստիայի վերջին ներկայացուցիչը։ Ամուսնանալով հունգարացի թագավոր Լայոշ Մեծի դստեր հետ՝ դարձել է Հունգարիայի թագավոր։ Գլխավորել է արևմտաեվրոպացի ֆեոդալների խաչակրաց արշավանքը թուրքերի դեմ և ջախջախվել Նիկոպոլի ճակատամարտում (1396)։ Կոնստանցայի տիեզերաժողովի (1414-1418) նախաձեռնողներից էր և մասնակիցներից, հաստատել է Յան Հուսի մահապատժի որոշումը։ 1421 թվականին գահընկեց է արվել չեխական գահից, վերստին չեխական թագավոր է հռչակվել 1436 թվականին։ Պայքարել է հուսյան հեղափոխական շարժման դեմ։


== Ծանոթագրություններ ==
Եբոգոն

Եբոգոն, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Կան գետի ձախ ափից 12 կիլոմետր հեռավորության վրա։ Գետի երկարությունը 16 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է Բիա և Կատուն գետերի միավորմամբ մինչև Բարնաուլ քաղաքը՝ առանց Ալեյ գետի։ Վերին Օբի գետային ենթաավազանն է մինչև Տոմի թափվելը։ (Վերին) Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010200312115100008924
Հիդրոլոգիական ստուգման կոդ՝ 115100892
Ավազանի կոդ՝ 13.01.02.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Խորհրդա-մեքսիկական հարաբերություններ

Խորհրդա-մեքսիկական հարաբերություններ, պատմական դիվանագիտական հարաբերությունները Խորհրդային Սոցիալիստական Հանրապետությունների Միության (ԽՍՀՄ) և Մեքսիկայի Միացյալ Նահանգների միջև։
Երկրների միջև դիվանագիտական հարաբերությունները հաստատվել են 1924 թվականին (ընդհատվել 1930 թվականին, վերականգնվել՝ 1942 թվականին)։ Ստորագրվեցին մշակութային և գիտական փոխանակման (1968), առևտրային (1973), Մեքսիկային խորհրդային մեքենաներ և սարքավորում մատակարարելու (1973), գիտատեխնիկական համագործակցության (1975), հյուպատոսական (1978) համաձայնագրեր, 1978-1979 թվականների գիտատեխնիկական համագործակցության ծրագիր (1978)։
Կարապետ Սյուրմելյան

Կարապետ Սյուրմելյան (?-1916, Տրապիզոն), հայ դեղագործ։


== Կենսագրություն ==
Դեղագործ Ստեփան Սյուրմելյանի եղբայրն է։ Դեղագործական կրթություն է ունեցել։ Տրապիզոնում սեփական դեղատուն է ունեցել և դեղագործ աշխատել։
Սպանվել է կամ մահացել 1916 թվականին Տրապիզոնում։


== Գրականություն ==
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ստարի Սիկիյազ

Ստարի Սիկիյազ (ռուս.՝ Старый Сикияз, բաշկիրերեն՝ Иҫке Һикәяҙ), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 257 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5065) Ջոնսթոուն

(5065) Ջոնսթոուն (անգլ.՝ Johnstone), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 24-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,516503 ա. մ., առավելագույնը մոտենում է 2,4007 ա. մ. հեռավորության վրա և հեռանում 2,6323 ա. մ.։ Արեգակի շուրջ մեկ ամբողջական պտույտ է կատարում 1458,12 երկրային օրվա ընթացքում, իր ուղեծրով շարժվելով միջինում 0,246893 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,54° անկյուն։


== Անվանում ==
Աստերոիդն իր անվանումն ստացել է «Բի-բի-սի» հեռուստաընկերության՝ «Երկինքը գիշերը» (անգլ.՝ The Sky at Night) աստղագիտական հայտնի հաղորդաշարի առաջին ռեժիսորի և պրոդյուսերի՝ Փոլ Ջոնսթոունի (անգլ.՝ Paul Johnstone) պատվին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5065) Ջոնսթոուն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քարոզգիրք (3084, Սիմեոն Երևանցի)

Քարոզգիրք (3084), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3084 թվի տակ։ Ձեռագիրը գրվել է 1764 թվականին Ստեփանոս Ջուղայեցի գրիչի կողմից, ենթադրաբար Էջմիածնում։ Գրված է թղթի  վրա, որը ունի 20.8X15 չափս։ Ձեռագիրը կազմված է 124 թերթից։ Գրված է միասյուն, նոտրգիր։ Ունի՝ 29 տող։ Ունի խորան 1 մանրանկարներ։  Կազմը` կաշեպատ տաղտակ դրոշմազարդ։ Հիշատակարաններ՝ գրչի՝ 1ա։


== Բովանդակություն ==
Նաև Առաքել Սիւնեցւոյ քարոզք։


== Ծանոթագրություններ ==
Կառլոս Ֆեռնանդես Լունա

Կառլոս Ֆեռնանդես Լունա (իսպ՝. Carlos Fernández Luna, մայիսի 22, 1996, Սևիլյա), իսպանացի հարձակվող, ով հանդես է գալիս իսպանական «Սևիլյայում»։


== Ակումբային կարիերա ==


=== «Սևիլյա» ===
Կառլոսը հանդիսանում է «Սևիլյայի» սան։ Տեղափոխվել է առաջին թիմ 2014 թվականին։ Իր դեբյուտը թիմի կազմում նշել է 2014 թվականի մարտի 2-ին՝ «Ռեալ Սոսիեդադի» դեմ խաղում։


== Միջազգային կարիերա ==
2015 թվականին Իսպանիայի Մ19 հավաքականի կազմում մասնակցել է Եվրոպայի երիտասարդական առաջնությանը, որտեղ Իսպանիայի հավաքականը դարձել է չեմպիոն։ Մասնակցել է վեց խաղի և դարձել մեկ գոլի հեղինակ։


== Ձեռքբերումներ ==
Եվրոպայի չեմպիոն (Մՙ19) - 2015


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Ալբերտ Հակոբյան

Ալբերտ Հակոբյան (հունվարի 1, 1958(1958-01-01), Վաղարշապատ, Հայկական ԽՍՀ, ԽՍՀՄ), հայ գեղանկարիչ։


== Կենսագրություն ==
1981 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը։ 2002 թվականին արժանացել է Վահագն մրցանակի։
Աշխատանքները գտնվում են Հայաստանի ազգային պատկերասրահում, Երևանի Ժամանակակից արվեստի թանգարանում, ՀՀ մշակույթի նախարարության ֆոնդերում, Մայր Աթոռ Սուրբ Էջմիածնի Խրիմյան թանգարանում, Արամե պատկերասրահում։


== Խմբակային ցուցահանդեսներ ==
1994 Արտ էքսպո, Ցյուրիխ, Շվեյցարիա
1995 Emma Goss, Նոյան տապան սրահ, Բեյրութ, Լիբանան
1997 CHP, Մոսկվա, Ռուսաստան
1998 Borges կենտրոն, Նոյան տապան սրահ, Բուենոս Այրես, Արգենտինա
1998 Sarah Garcia Urabira պատկերասրահ, Բուենոս Այրես, Արգենտինա
1998 Caribe պատկերասրահ, Սան Պաուլո, Բրազիլիա
1998 Առաջին միջազգային բիենալե, Գյումրի, Հայաստան
1998 Էջմիածնի Գևորգյան ճեմարան
1999 Երևանի ժամանակակից արվեստի թանգարան
2001 Համազգային Արշիլ Գորկի պատկերասրահ, Նյու Յորք, ԱՄՆ
2001 Թեհրանի ժամանակակից արվեստի թանգարան, Իրան
2002 Վինիցկայա պատկերասրահ, Մյունխեն, Գերմանիա
2004 Գևորգյան պատկերասրահ, Երևան
2004 “Art Caucasus” առաջին միջազգային արտ էքսպո, Թբիլիսի
2005 “Art Caucasus” երկրորդ միջազգային արտ էքսպո, Թբիլիսի
2006 Քուվեյթի ազգային մշակութային կենտրոն
2006 Հանդիպում, գերմանացի, վրացի և հայ նկարիչների ՀԱՊ-ում
2007 Գալուստ Գյուլբենկյան կենտրոն, Հայաստանի գույներ,Հալեպ, Սիրիա
2007 ՀԲԸՄ, Հայաստանի գույներ, Դամասկոս, Սիրիա
2007 “Ararat-Fujjy”, ՀԱՊ, Երևան
2007 ՀԲԸՄ, Փասադենա, ԱՄՆ
2010 Արամե պատկերասրահի նոր գլուխգործոցը, Երևան, Հայաստան
2011 ՅՈՒՆԵՍՕ-ի պալատ, Բեյրութ, Լիբանան
2012 Արամե պատկերասրահի Նոր արվեստի սրահի բացում, Երևան
2012 Գույների սիմֆոնիա, Բեյրութ, Լիբանան
2013 Արամե պատկերասրահի 10-րդ տարելից, Երևան
2013 Ընտրված ստեղծագործություններ, Բեյրութ, Լիբանան
2013 Զգայական հայտնություններ, Բեյրութ, Լիբանան
2014 Ընտրված ստեղծագործություններ 2014, Վիեննա, Ավստրիա
2014 Գեղեցկությունն ափի մեջ, Բեյրութ, Լիբանան
2015 «Գույնից իդեա-իդեայից գույն», Երևանի ժամանակակից արվեստի թանգարան


== Անհատական ցուցահանդեսներ ==
2000 Երևանի ժամանակակից արվեստի թանգարան
2004 Գևորգյան պատկերասրահ, Երևան
2004 Երևանի ժամանակակից արվեստի թանգարան
2013 Գեղագիտության ազգային կենտրոն, Երևան


== Ծանոթագրություններ ==


== Արտաքին հղումներ ==
Ալբերտ Հակոբյան
Կորպորացիա

Կորպորացիա (ուշ լատ.՝ corporatio - միավորում բառից), մասնակիցների որևէ հատուկ արտոնության պաշտպանության նպատակով ստեղծված միությունների և կազմակերպությունների՝ տնտեսագիտական և իրավաբանական գրականության մեջ տարածված անվանում։ Սրանք գոյություն ունեին դեռևս ֆեոդալիզմի ժամանակ՝ առևտրական գիլդյաների, ասպետական խմբերի և այլ ձևերով։ Ներկայումս կորպորացիաներն իրավաբանական ինքնուրույն սուբյեկտներ են ակցիոներական  կոմպանիաների, մոնոպոլիստական միավորումների, պետական և մասնավոր ֆիրմաների միավորման և այլ ձևերով։ Կորպորացիայի մեջ առաջատար դեր է խաղում կառավարող վերնախավը, որը սերտորեն կապված է նաև պետության հետ։ 
Միջնադարյան ավատատիրական հասարակարգում կորպորացիա էին անվանվում արհեստավորական ցեղերը, առևտրական գիլդիաները, հոգևոր ասպետական միաբանությունները։ ժամանակակից քաղաքացիական իրավունքում կորպորացիան որևէ գործունեության համար միավորված մարդկանց խումբ է և իրավունքի ինքնուրույն սուբյեկտ՝ իրավաբանական անձ։
Այն նաև պրոֆեսիոնալ միավորումների ձև է, երբեմն՝ պետական կառավարման ֆունկցիաներն իրականացնող մարմին։
ԱՄՆ-ում առաջին կորպորացիան (բաժնետիրական ընկերությունը) ստեղծվել է 19-րդ դարում։ 20-րդ դարի սկզբներին դարձել է կապիտալիստական ձեռնարկությունների կազմակերպման հիմնական ձևը։ Ետպատերազմյան շրջանում առավել տարածված են բազմազգ կորպորացիաները։ 


== Գրականություն ==
Barnet Richard, Muller Ronald E. (1974)։ Global Reach: The Power of the Multinational Corporation։ New York: Simon & Schuster  
Bakan, Joel. The New Corporation: How "Good" Corporations Are Bad for Democracy. (2020)
Blackstone, W. Commentaries on the Laws of England (1765) 455–473
Blumberg, Phillip I., The Multinational Challenge to Corporation Law: The Search for a New Corporate Personality, (1993)
Blumberg, PI, The Multinational Challenge to Corporation Law (1993)
Bromberg, Alan R. Crane and Bromberg on Partnership. 1968.
Brown, Bruce. The History of the Corporation (2003)
Դուբլիկատ

Դուբլիկատ, որևէ փաստաթղթի կրկնօրինակ (երկրորդ օրինակ), իսկականի հետ ունի հավասար իրավական ուժ և տրվում է բնագրի կորստի դեպքում։ Դուբլիկատը հիմնականում ծառայում է արդյունաբերական և առևտրական կազմակերպություններին, նրանց գործառնությունների ընդհատումը կանխելու համար։ Երկաթուղային, ծովային և օդային միջազգային փոխադրումների ժամանակ ապրանք ուղարկողին տրվում է դուբլիկատ որպես փոխադրվող բեռի ընդունման վերադիր (անդորրագրի ձևով)։
Ննգիի պատմության և մշակույթի անշարժ հուշարձանների ցանկ (Մարտունու շրջան)

Այս հոդվածը ներկայացնում է Արցախի Հանրապետության Մարտունու շրջանի Ննգի գյուղի պատմության և մշակույթի հուշարձանների ցանկը։ Ցանկում ներառված է ընդամենը 21 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Առնո Փենզիաս

Փենզիաս Առնո Ալան (անգլ.՝ Arno Penzias, ապրիլի 26, 1933(1933-04-26), Մյունխեն, Բավարիա), ամերիկացի ֆիզիկոս, Ազգային ակադեմիայի անդամ (1975)։ Ավարտել է Կոլումբիայի համալսարանը (1958 թվականին)։ 1961 թվականից աշխատում է Բել-Տելեֆոնի լաբորատորիաներում։ Աշխատանքները վերաբերում են տիեզերական ֆիզիկային, ռադիոաստղագիտական տեխնիկային, արբանյակային կապին, կոսմոլոգիային։ Ռոբերտ Վիլսոնի հետ փորձնական եղանակով հայտնաբերել է (1965 թվականին) մոտ 3K ջերմաստիճանի ռելիկտային ֆոնային ռադիոճառագայթումը տիեզերքում (Նոբելյան մրցանակ, 1978 թվականին, Ռոբերտ Վիլսոնի հետ)։ 1973 թվականին հայտնաբերել է տիեզերական դեյտերիումը։


== Ծանոթագրություններ ==
Մարիո Զագալլո

Մարիո Ժորժի Լոբո Զագալլո (պորտ.՝ Mário Jorge Lobo Zagallo, օգոստոսի 9, 1931(1931-08-09), Մասեյո, Բրազիլիա), բրազիլացի ֆուտբոլիստ, ֆուտբոլային մարզիչ։ Զագալլոն համարվում է միակ մարդը, որը 4 անգամ դարձել է ֆուտբոլի աշխարհի չեմպիոն․ 2 անգամ որպես ֆուտբոլիստ (1958, 1962), 1 անգամ որպես մարզիչ (1970), մեկ անգամ էլ՝  մարզչի օգնական (1994)։ Ֆուտբոլի զարգացման գործում ունեցած նշանակալի ավանդի համար ստացել է ՖԻՖԱ-ի պատվավոր շքանշան։


== Ֆուտբոլային կարիերա ==
Զագալլոն իր ֆուտբոլային կարիերան սկսել է 1948 թվականին Ռիո դե Ժանեյրոյի «Ամերիկա» ֆուտբոլային ակումբից։
Հետագայում հանդես է եկել «Ֆլամենգո» և «Բոտաֆոգ» ֆուտբոլային ակումբներում։
Եղել է  1958 և 1962 Ֆուտբոլի աշխարհի առաջնություն|
Ֆուտբոլի աշխարհի առաջնությունների չեմպիոն։ Իր առաջին՝  1958 թվականի առաջնության ժամանակ եղել է «Ֆլամենգոյի» խաղացող, իսկ 1962-ի առաջնության ժամանակ՝  «Բոտաֆոգյի»։
1958-ից 1964 թվականների ընթացքում Բրազիլիայի ֆուտբոլի ազգային հավաքականի կազմում նվաճել է 33 տիտղոս։


== Մարզչական կարիերա ==
Լինելով Բրազիլիայի ֆուտբոլի ազգային հավաքականի մարզիչ, նրա գլխավորած թիմը 1970 թվականին նվաճում է ֆուտբոլի աշխարհի գավաթը։ 1994 թվականին, Բրազիլիայի հավաքականը  աշխարհի չեմպիոն դառնալու ժամանակ Զագալլոն եղել է մարզչի օգնական։
Եղել է առաջին մարդը, որը և որպես ֆուտբոլիստ և որպես մարզիչ նվաճել է աշխարհի չեմպիոնի տիտղոսը։ 1970 թվականին, 38-ամյա Մարիոն  դարձել է Ալբերտո Սուպպիչիից հետո երկրորդ ամենաերիտասարդ մարզիչը,  որի թիմը նվաճել է աշխարհի չեմպիոնի տիտղոսը։ 31-ամյա Սուպպիչին այդ տիտղոսը նվաճել է 1930 թվականին, ֆուտբոլի աշխարհի առաջին  առաջնության եզրափակիչ խաղից հետո, երբ Ուրուգվայի ֆուտբոլի ազգային հավաքականը սեփական հարկի տակ դարձավ չեմպիոն։


== Ընտանիք ==
Զագալլոն ամուսնացել է 1954 թվականին  Ալցինե դե Կաստրոյի հետ, համատեղ ապրել են մինչև կնոջ մահը՝ 2012 թվականի նոյեմբերի 5-ը։


== Նվաճումներ ==


=== Որպես ֆուտբոլիստ ===
«Բոտաֆոգյի»

Փարիզի միջցամաքային մրցաշար (1963)
Ռիո-Սան-Պաուլու մրցաշար (1962, 1964)
Կարիոկայի Լիգա (1961, 1962)Բրազիլիայի հավաքականում

Ֆուտբոլի աշխարհի առաջնություն 1958 
Ֆուտբոլի աշխարհի առաջնություն 1962
Ֆուտբոլի Ամերիկայի գավաթ (1958) արծաթ


=== Որպես մարզիչ ===
Բրազիլիայի հավաքականում

Ֆուտբոլի աշխարհի առաջնություն  (1970 , 1994)  ոսկի
Ֆուտբոլի աշխարհի առաջնություն 1998, արծաթ
Կոնֆեդերացիաների գավաթ (1997) ոսկի
Ֆուտբոլի Ամերիկայի գավաթ 1997 ոսկի
Ֆուտբոլի Ամերիկայի գավաթ 1995 արծաթ
ԿՈՆԿԱԿԱՖ-ի ոսկե գավաթ (1996) արծաթ
ԿՈՆԿԱԿԱՖ-ի ոսկե գավաթ (1998) բրոնզ«Բոտաֆոգյի»

Բրազիլիայի գավաթ (1968)
Կարիոկայի Լիգա (1967, 1968)
Գուանաբարայի գավաթ (1967, 1968)


== Ծանոթագրություններ ==
Էլեմենտ (մաթեմատիկա)

Մաթեմատիկայում էլեմենտը կամ բազմության անդամը բազմությունը կազմող առանձին օբյեկտներից մեկն է։


== Բազմություններ ==
A = {1, 2, 3, 4 } գրառումը նշանակում է, որ 1, 2, 3 և 4 թվերը A բազմության տարրեր են։
Օրինակ, {1, 2},  A-ի ենթաբազմություն է։
Բազմությունները իրենք կարող են որպես տարր հանդես գալ։ Օրինակ, դիտարկենք B = {1, 2, {3, 4} բազմությունը}։ B բազմության տարրերը 1, 2, 3, և 4 չեն։ Ավելին B-ն ունի միայն երեք տարր, 1 և 2 թվերը, և {3, 4} բազմությունը։
Բազմության տարրերը կարող են լինել ամեն ինչ՝ օրինակ, C = { կարմիր, կանաչ, կապույտ } բազմություն է, որի տարրերը գույներ են՝ կարմիր, կանաչ և կապույտ։ 


== Նշանակումներ և տերմինաբանություն ==
"Պատկանում է", կամ բազմության անդամ է հարաբերությունը նշանակվում է  ∈ և գրվում է՝

  
    
      
        x
        ∈
        A
        
      
    
    {\displaystyle x\in A\,}
  նշանակում է "x  A-ի տարր է"։ Համարժեք արտահայտություն է՝ "x-ը  A-ի անդամ է", "x-ը պատկանում է A"։ "
  
    
      
        x
      
    
    {\displaystyle x}
    Տրամաբան Ջորջ Բուլոսը խստորեն պահանջում էր "պարունակում է" օգտագործել միայն անդամների համար և պարունակում է ենթաբազմությունների հարաբերության համար։
Բազմության անդամության ժխտումը նշանակվում է՝ ∉։


== Բազմության հզորություն ==
Բազմության տարրերի քանակը կոնկրետ բազմության հատկություն է, որ կոչվում է հզորություն։
Վերևի օրինակներում A բազմության հզորությունը  4 է, մինչդեռ B և C բազմությունների  3 է. Անվերջ բազմությունը դա անվերջ թվով տարրեր ունեցող բազմությունն է, մինչդեռ վերջավոր բազմությունը վերջավոր թվով տարրեր ունեցող բազմություն է։ Վերևում բերված օրինակները վերջավոր բազմությունների օրինակներ են։ Անվերջ բազմության օրինակ է բնական թվերի բազմությունը, N = { 1, 2, 3, 4, ... }.


== Ծանոթագրություններ ==
Չափավոր կլիմա

Չափավոր կլիմա, կամ չափավոր լայնությունների կլիմա, հս.լ. 40-45 և 62-68˚ և հվ.լ. 42 և 58˚ միջև։ Հյուսիսային կիսագնդում չափավոր գոտու մակերևույթի ավելի քան ½-րդը զբաղեցնում է ցամաքը, իսկ հարավային կիսագնդում տարածքի 98 %-ը զբաղեցնում է ծովը։ Չափավոր կլիմային բնորոշ են օդի և քամու ուղղության ճնշման և ջերմաստիճանի հաճախակի և ուժգին փոփոխություններ, որոնք տեղի են ունենում ցիկլոնների ակտիվ գործունեության պատճառով։


== Ընդհանուր հատկանիշներ ==

Չափավոր կլիմայի գլխավոր առանձնահատկությունը չորս սեզոնների առկայությունն է՝ երկու հիմնական՝ ցուրտ (ձմեռ) և տաք (ամառ), և երկու միջանկյալ՝ գարուն և աշուն։ Ամենացուրտ ամսվա միջին ջերմաստիճանը, որպես կանոն, 0˚C-ից ցածր է, իսկ ամենատաք ամսվանը՝ +15 ˚C-ից բարձր։ Ձմռանը չափավոր կլիմայական գոտում լինում է մշտական ձնածածկույթ, տարեկան 400-500 մմ, իսկ ամռանը՝ տեղումների առավելագույն քանակությունը կազմում է 760 մմ։
Չափավոր կլիման լինում է տարբեր՝ ըստ ձմռան և ամռան հատկությունների, սակայն սովորաբար չափավոր կլիման առանձնացնում են հետևյալ կլիմաների՝

ծովային կլիմա
չափավոր ցամաքային կլիմա
խիստ ցամաքային կլիմա
մուսսոնային կլիմա


== Ծանոթագրություններ ==
Հայմսհայմ

Հայմսհայմ  (գերմ.՝ Heimsheim), կոմունա Գերմանիայում, Բադեն Վյուրտեմբերգի տարածքում։
Մտնում է Էնց շրջանի կազմի մեջ։ Բնակչությունը 5439 մարդ է (2010 թվականի դեկտեմբերի 31–ի տվյալներով)։ Զբաղեցնում է 14,32 կմ² տարածք։ Պաշտոնական կոդը՝ 08 2 36 025'։


== Ծանոթագրություններ ==


== Արտաքին հղումներ ==
Պաշտոնական էջ
Ժողովածու (107)

Ժողովածու (107), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 107 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 20.7×17.5 չափս։ Ձեռագիրը կազմված է 268 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։O:


== Բովանդակություն ==
Թովմ. Աքուինացւոյ Աստուածաբանութիւն, Զնախադիտութենէ և ղնախտասահմանութենէ։
Կղեմէսի Գալանոսի Յաղագս խորհրդոյ եկեղեցւոյ, իմաստասիրական վիճաբանութիւնք մետաֆիզիքային, Յաղագս ութերորդ գրոցն ֆիզիքայականաց Արիստոտէլի


== Ծանոթագրություններ ==